cyanic-selkie/wikianc huggingface dataset:
Χόμπιτ: Ένα Αναπάντεχο Ταξίδι
Αν και αρχικά η σειρά ταινιών προοριζόταν να αποτελείται από δύο μέρη, ο Τζάκσον και η MGM επιβεβαίωσαν μία τρίτη ταινία. Το πρώτο και το δεύτερο μέρος γυρίστηκαν ταυτόχρονα, με τα γυρίσματα να ξεκινούν στις 21 Μαρτίου 2011 και να ολοκληρώνονται στις 6 Ιουλίου 2012.
Το πρώτο μέρος κυκλοφόρησε στους κινηματογράφους των Ηνωμένων Πολιτειών στις 14 Δεκεμβρίου 2012, ενώ στην Ελλάδα κυκλοφόρησε μία μέρα νωρίτερα και έλαβε θετικά σχόλια από τους κριτικούς. Έγινε τεράστια εισπρακτική επιτυχία ξεπερνώντας το 1 δισεκατομμύριο δολάρια παγκοσμίως και έλαβε τρεις υποψηφιότητες για Όσκαρ.
Το δεύτερο μέρος με τον τίτλο Η Ερημιά του Νοσφιστή κυκλοφόρησε στους κινηματογράφους στις 13 Δεκεμβρίου 2013 και το τρίτο μέρος με τίτλο Η Μάχη των Πέντε Στρατών κυκλοφόρησε στις 17 Δεκεμβρίου 2014.
Πλοκή
Το πρωί της ημέρας των 111ων γενεθλίων του, ο ηλικιωμένος πλέον, Χόμπιτ, Μπίλμπο Μπάγκινς, αποφασίζει να γράψει την ιστορία της περιπέτειας που έζησε 60 χρόνια πριν, για τον ανιψιό του, τον Φρόντο. Ο Μπίλμπο λοιπόν, γράφει για το πως ο Νάνος Θρορ ήταν Βασιλιάς του Έρεμπορ, ενός βασιλείου που βρισκόταν εντός του Βουνού της Μοναξιάς, μακριά στην Ανατολή και έφερε μια εποχή ευημερίας για τον λαό του, μέχρι την άφιξη του δράκου Νοσφιστή. Ο δράκος, αφού κατέστρεψε τη γειτονική πόλη του Ντέιλ, που κατοικούνταν από ανθρώπους, ανάγκασε τους Νάνους να εγκαταλείψουν το Έρεμπορ. Ο εγγονός του Θρορ, ο Θόριν, καθώς έφευγε από το παλάτι είδε τον Βασιλιά Θράντουιλ και τα Ξωτικά σε μια κοντινή πλαγιά και απογοητεύτηκε που, αντί να τους βοηθήσουν, αποχώρησαν.
Μετά από αυτό, ο Μπίλμπο διηγείται πως, πολλά χρόνια μετά την επίθεση του δράκου στο βουνό, ξεγελάστηκε από έναν μάγο, τον Γκάνταλφ τον Γκρίζο, στο να φιλοξενήσει στο σπίτι του τον Θόριν και τη συντροφιά των 12 Νάνων φίλων του. Ζητάνε από τον Μπίλμπο να πάει μαζί τους ως "διαρρήκτης" για να τους βοηθήσει να επανακτήσουν τον θησαυρό τους ή μέρος αυτού, από τον Νοσφιστή και να πάρουν την εκδίκηση τους από τον δράκο. Ο Μπίλμπο διστακτικά δέχεται να τους ακολουθήσει στο ταξίδι τους μέχρι το Βουνό της Μοναξιάς. Κατά τη διάρκεια του ταξιδιού τους, ο Μπάλιν (ξάδερφος του Γκίμλι), διηγείται στην ομάδα τη μάχη της Μόρια, όπου οι Νάνοι, αναζητώντας ένα νέο βασίλειο μετά την καταστροφή του Έρεμπορ, ήρθαν αντιμέτωποι με τα Ορκ που βρίσκονταν εκεί. Στη μάχη, ο αρχηγός τον Ορκ, Αζόγκ, σκότωσε τον Θρορ, ενώ ο ίδιος τραυματίστηκε από τον Θόριν, που τον θεώρησε νεκρό. Μετά την ιστορία του Μπάλιν, η συντροφιά συνεχίζει τον δρόμο της. Αργότερα, η ομάδα αιχμαλωτίζεται από Τρολ των βουνών, αλλά ο Μπίλμπο καταφέρνει να τα καθυστερήσει από το να τους φάνε μέχρι την αυγή, όπου εμφανίζεται ο Γκάνταλφ και τους σώζει εκθέτοντας τα στο φως του ήλιου, μετατρέποντάς τα σε πέτρα. Στη συνέχεια ψάχνουν τη σπηλιά των Τρολ και βρίσκουν αρχαίους θησαυρούς και ξίφη των Ξωτικών από την Πρώτη Εποχή. Οι Θόριν και Γκάνταλφ παίρνουν από ένα τέτοιο ξίφος και ο Γκάνταλφ δίνει μία σπάθα στον Μπίλμπο.
Αργότερα, τους συναντάει ο Ράνταγκαστ ο Καφετής, ένας μάγος και φίλος του Γκάνταλφ που ζει στο Πράσινο Δάσος. Τους λέει ότι ήρθε αντιμέτωπος με έναν νεκρομάντη στο κάστρο Ντολ Γκουλντούρ, ο οποίος δηλητηριάζει το Πράσινο Δάσος με σκοτεινή μαγεία και ενημερώνει τον Γκάνταλφ ότι όσοι ζουν εκεί κοντά το λένε πλέον Δάσος της Σκοτεινιάς, ενώ δίνει στον Γκάνταλφ ένα αρχαίο ξίφος Μόργκουλ που βρήκε στο κάστρο. Ξαφνικά, Ορκ πάνω σε Βαργκ (λύκοι) εμφανίζονται και αρχίζουν να τους κυνηγάνε, ενώ ο Ράνταγκαστ τους βοηθάει να αποδράσουν. Ο Γκάνταλφ τους οδηγεί μέσω ενός πέτρινου περάσματος στο Σχιστό Λαγκάδι καθώς οι Βάργκς και τα Ορκ κατατροπώνονται από τα Ξωτικά του Λαγκαδιού με αρχηγό τον Άρχοντα Έλροντ, ο οποίος στη συνέχεια τους οδηγεί στην πόλη τους, Ρίβεντελ (Σχιστό Λαγκάδι). Αργότερα, αφού όλοι πλέον ήταν ασφαλής, ο Έλροντ τους δείχνει το μυστικό που κρύβει ο χάρτης του Θόριν. Πρόκειται για μία κρυφή είσοδο του Έρεμπορ (Βουνό της Μοναξιάς). Στη συνέχεια, ο Γκάνταλφ θα συναντηθεί με το Λευκό Συμβούλιο, το οποίο αποτελείται από τον ίδιο, τον Έλροντ, την Γκαλάντριελ και τον Σάρουμαν τον Λευκό. Εκεί, συζητείται η ύπαρξη του Νεκρομάντη και η περιπέτεια του Ράνταγκαστ στο Ντολ Γκουλντούρ και ο Γκάνταλφ εκφράζει τις υποψίες του ότι πρόκειται για τον Σκοτεινό Άρχοντα Σάουρον. Βασίζει τις υποψίες του στο ξίφος που του έδωσε ο Ράνταγκαστ, αφού αυτό ανήκει, σύμφωνα και με την Γκαλάντριελ, στον Μάγο-Βασιλιά, αρχηγό των Νάζγκουλ, ένα πνεύμα που μόνο ο Σάουρον θα είχε τη δύναμη να καλέσει. Ο Έλροντ όμως και πολύ περισσότερο ο Σάρουμαν, δεν συμμερίζονται τις ανησυχίες του, μιας και πιστεύουν ότι ο Σάουρον έχει νικηθεί για πάντα και ότι ο Νεκρομάντης είναι ένας θνητός και απατεώνας, για τον οποίο δεν υπάρχει λόγος ανησυχίας. Από την άλλη, η Γκαλάντριελ στηρίζει κρυφά τις απόψεις του Γκάνταλφ και του υπόσχεται πως όποτε χρειαστεί τη βοήθεια της, αυτή θα του την προσφέρει. Στη συνέχεια μιλάνε για τους Νάνους και την αποστολή τους, ενώ ο Σάρουμαν εκφράζει αμφιβολίες για το αποτέλεσμά της.
Ενάντια στις επιθυμίες του Συμβουλίου, ο Γκάνταλφ συνεννοείται κρυφά με τον Μπίλμπο και τους Νάνους, ώστε αυτοί να αναχωρήσουν για να συνεχίσουν την πορεία τους. Ενώ διασχίζουν τα Ομιχλιασμένα Βουνά και περνώντας από τους Πέτρινους Γίγαντες, ο Μπίλμπο και οι Νάνοι αιχμαλωτίζονται από Τελώνια. Ο Μπίλμπο, μέσα στην ταραχή ξεφεύγει, χωρίζεται από τους Νάνους και πέφτει σε μία σπηλιά όπου γνωρίζει τον Γκόλουμ, από τον οποίο κατά λάθος πέφτει ένα μυστηριώδες, χρυσό δαχτυλίδι. Ο Μπίλμπο παίρνει το δαχτυλίδι και το βάζει στην τσέπη του και αντιμετωπίζει το Γκόλουμ, παίζοντας ένα παιχνίδι γρίφων. Αν κερδίσει ο Μπίλμπο, ο Γκόλουμ θα πρέπει να του δείξει τον δρόμο διαφυγής, αλλά αν κερδίσει ο Γκόλουμ, τότε θα φάει τον Μπίλμπο. Αφού ο Μπίλμπο κερδίζει, ρωτώντας τον αντίπαλό του τι έχει στην τσέπη του, ο Γκόλουμ συνειδητοποιεί ότι ο Μπίλμπο έκλεψε το δαχτυλίδι και του επιτίθεται. Ο Μπίλμπο ανακαλύπτει τυχαία, ότι φορώντας το δαχτυλίδι γίνεται αόρατος και ξεφεύγει από τον Γκόλουμ.
Εν τω μεταξύ, ο Βασιλιάς των Τελώνιων αποκαλύπτει στους Νάνους ότι ο Αζόγκ, ο αρχηγός των Ορκ που αποκεφάλισε τον Θρορ και έχασε το ένα χέρι του από τον Θόριν στη Μάχη της Μόρια, όχι μόνο είναι ζωντανός, αλλά έχει βάλει χρηματικό έπαθλο για τη ζωή τους. Ο Γκάνταλφ καταφτάνει και σώζει τους Νάνους από τα Τελώνια, σκοτώνοντας τον Βασιλιά τους. Ο Μπίλμπο βρίσκει την έξοδο της σπηλιάς και επανενώνεται με τους Νάνους, κρατώντας το δαχτυλίδι μυστικό. Η ομάδα τότε, έρχεται αντιμέτωπη με τον Αζόγκ και τα Ορκ του και βρίσκουν καταφύγιο, σκαρφαλώνοντας στα δέντρα, ενώ ο Γκάνταλφ στέλνει μήνυμα στην Γκαλάντριελ, με τη βοήθεια μιας νυχτοπεταλούδας. Ο Θόριν, γεμάτος μίσος για τον Αζόγκ, του επιτίθεται, αλλά ο Αζόγκ τον νικάει. Ο Μπίλμπο τρέχει να υπερασπιστεί τον Θόριν πριν ο Αζόγκ τον αποκεφαλίσει και καταφέρνει να τον καθυστερήσει. Χάρης τον επιπλέον χρόνο που πρόσφερε ο Μπίλμπο η ομάδα σώζεται, αφού στο μεταξύ οι Αετοί των Βουνών, τους οποίους έστειλε η Γκαλάντριελ, καταφτάνουν και τους γλιτώνουν. Μετά, αφού οι αετοί τους αφήνουν σε ασφαλές μέρος, ο Γκάνταλφ θεραπεύει τον Θόριν, ο οποίος παραδέχεται τον Μπίλμπο για την ανδρεία του. Τότε, από το ύψωμα στο οποίο βρίσκονται, βλέπουν στον ορίζοντα τον προορισμό τους, το Βουνό της Μοναξιάς. Μέσα στο βουνό ένας κρότος ακούγεται βαθιά μέσα στη γη και ο Νοσφιστής ξυπνάει.
Πρώτα στάδια ανάπτυξης
thumb|left|150px|Ο [[Πίτερ Τζάκσον, σκηνοθέτης, παραγωγός και συνσεναριογράφος της ταινίας]] Ο Πίτερ Τζάκσον και η Φραν Γουόλς είχαν εκφράσει ενδιαφέρον για το Χόμπιτ (The Hobbit) το 1995, με το όραμα να αποτελεί το πρώτο μέρος μιας τριλογίας, με τα υπόλοιπα δύο μέρη να βασίζονται στα βιβλία Ο Άρχοντας των Δαχτυλιδιών (The Lord of the Rings). Προέκυψε απογοήτευση από τον Χάρβεϊ Γουάινσταϊν, παραγωγό του Τζάκσον, όταν ανακάλυψε ότι ο παραγωγός Σολ Ζάεντζ είχε τα δικαιώματα παραγωγής του Χόμπιτ και τα δικαιώματα διανομής ανήκαν στην United Artists. Οι προσπάθειες του Γουάινσταϊν να αποκτήσει τα δικαιώματα απέτυχαν και έτσι ζήτησε από τον Τζάκσον να προχωρήσει με την κινηματογραφική μεταφορά του Άρχοντα των Δαχτυλιδιών. Αισίως, η τριλογία Ο Άρχοντας των Δαχτυλιδιών έγινε σε παραγωγή της New Line Cinema και τα δικαιώματα για το Χόμπιτ έληγαν το 2010. Τον Σεπτέμβριο του 2006, η Metro-Goldwyn-Mayer (MGM), ιδιοκτήτρια τώρα της United Artists, εξέφρασε ενδιαφέρον να συνεργαστεί με τη New Line Cinema και τον Τζάκσον και να γυρίσουν το Χόμπιτ.
Τον Μάρτιο του 2005, ο Τζάκσον προχώρησε σε μήνυση κατά της New Line Cinema, ισχυριζόμενος ότι είχε απώλεια εσόδων από την εμπορευματοποίηση, βίντεο και παιχνιδιών ηλεκτρονικού υπολογιστή που σχετίστηκαν με την ταινία Ο Άρχοντας των Δαχτυλιδιών: Η Συντροφιά του Δαχτυλιδιού (The Lord of the Rings: The Fellowship of the Ring, 2001). Δεν επιδίωξε έναν συγκεκριμένο κανονισμό, αλλά ζήτησε εφοριακό έλεγχο για να δει αν η New Line Cinema του στέρησε χρήματα. Αν και ο Τζάκσον ήθελε το θέμα να διευθετηθεί πριν την ταινία, πίστευε ότι η μήνυση δεν θα επηρέαζε τη New Line Cinema από το να τον εμποδίσει να σκηνοθετήσει την ταινία. Ο συνιδρυτής της New Line Cinema, Ρόμπερτ Σέι, ενοχλήθηκε με τη μήνυση και δήλωσε τον Ιανουάριο του 2007 ότι ο Τζάκσον δεν θα σκηνοθετούσε ποτέ ξανά ταινία για τη New Line Cinema, κατηγορώντας τον για απληστία. Στέλεχος της MGM, ο Χάρι Σλόουν, εμπόδισε την ανάπτυξη της ταινίας καθώς επιθυμούσε την ανάμιξη του Τζάκσον. Τον Αύγουστο, ο Σέι προσπάθησε να βελτιώσει την κατάσταση με τον σκηνοθέτη, λέγοντας "Σέβομαι και θαυμάζω πραγματικά τον Πίτερ [Τζάκσον] και θα ήθελα να υπάρχει η συμμετοχή του με κάποιο τρόπο στο 'Χόμπιτ'". Τον επόμενο μήνα, δόθηκε στη New Line Cinema πρόστιμο 125.000 δολαρίων επειδή δεν έδωσε τον απαραίτητο αριθμό εγγράφων.
Στις 16 Δεκεμβρίου 2007, ανακοινώθηκε ότι ο Τζάκσον θα εκτελούσε χρέη executive producer στην ταινία και στη συνέχεια της. Οι New Line Cinema και MGM θα χρηματοδοτούσαν την ταινία και η MGM (μέσω της 20th Century Fox) θα αναλάμβανε τη διανομή εκτός Ηνωμένων Πολιτειών. Ο προϋπολογισμός κάθε ταινίας ξεχωριστά κυμαίνεται στα 150 εκατομμύρια δολάρια.
Αργότερα, η οικογένεια του Τόλκιν, κατέθεσε μήνυση ενάντια στη New Line Cinema για παραβίαση συμβολαίου και απάτης, ζητώντας 220 εκατομμύρια δολάρια αποζημίωση. Η υπόθεση έληξε τον Σεπτέμβριο του 2009 με το ποσό του συμβιβασμού να παραμένει άγνωστο.
Συμμετοχή του Γκιγιέρμο Ντελ Τόρο
thumb|upright|150 px|Ο [[Γκιγιέρμο Ντελ Τόρο ήταν αρχικά ο σκηνοθέτης της ταινίας. Ο Τζάκσον δήλωσε πως το "δημιουργικό DNA" του Ντελ Τόρο παραμένει στο σενάριο και στα σχέδια]] Παρά τις μηνύσεις, η ανάπτυξη της ταινίας προχώρησε τον Απρίλιο του 2008 με τον Γκιγιέρμο Ντελ Τόρο στην καρέκλα του σκηνοθέτη. Ο Ντελ Τόρο δήλωσε πως ήταν θαυμαστής της τριλογίας του Τζάκσον και βρίσκονταν σε συζητήσεις το 2005 να σκηνοθετήσουν μαζί μια κινηματογραφική προσαρμογή της σειράς ηλεκτρονικών παιχνιδιών Halo. Αν και το πρότζεκτ δεν προχώρησε, κράτησαν επαφές. Σε μια συνέντευξή του το 2006, ο Ντελ Τόρο δήλωσε "Δεν μου αρέσουν οι κοντοί τύποι και οι δράκοι, τα τριχωτά πόδια, τα Χόμπιτ... Δεν μου αρέσουν τα ξίφη και η μαγεία, τα μισώ όλα αυτά". Αφού υπέγραψε να σκηνοθετήσει τον Απρίλιο του 2008, ο Ντελ Τόρο δήλωσε πως μαγεύτηκε με το Χόμπιτ ως παιδί αλλά θεωρεί πως τα άλλα βιβλία του Τόλκιν περιείχαν γεωγραφία και γενεολογία πολύ περίπλοκη για τον προεφηβικό εγκέφαλό του.
Τον Νοέμβριο του 2008, ο Ντελ Τόρο είπε ότι μαζί με τους Τζάκσον, Γουόλς και Μπόγιενς συνειδητοποιούσαν κάτι καινούριο για την ιστορία κάθε εβδομάδα και το σενάριο άλλαζε συνεχώς. Στα τέλη του Νοεμβρίου του 2009 ο Τζάκσον αποκάλυψε ότι το σενάριο δεν θα έχει ολοκληρωθεί παρά μέχρι τις αρχές του 2010, καθυστερώντας το ξεκίνημα της παραγωγής μέχρι τα μέσα του καλοκαιριού. Η ανακοίνωση αυτή προκάλεσε αμφιβολίες για το αν η ταινία θα κατάφερνε να ολοκληρωθεί ώστε να είναι έτοιμη να κυκλοφορήσει την προγραμματισμένη ημερομηνία, τον Δεκέμβριο του 2011. Στις 22 Ιανουαρίου 2010, ο Άλαν Χορν, δήλωσε πως η ταινία δεν θα κυκλοφορήσει παρά μέχρι τα τέλη του 2012.
Αποχώρηση του Ντελ Τόρο
Το 2010 ο Ντελ Τόρο αποχώρησε από το πρότζεκτ εξαιτίας των καθυστερήσεων. Στις 28 Μαΐου εξήγησε σε μια συνέντευξη τύπου ότι εξαιτίας των οικονομικών προβλημάτων της MGM, το Χόμπιτ δεν είχε πάρει επισήμως το πράσινο φως. "Δεν μπορούν να υπάρξουν ημερομηνίες έναρξης μέχρι η κατάσταση στην MGM να επιλυθεί... Σχεδιάσαμε όλα τα πλάσματα. Σχεδιάσαμε τα σκηνικά και τα κοστούμια. Τελειώσαμε τα ανιμάτικς και σχεδιάσαμε μακροσκελής σκηνές δράσης. Έχουμε τρομακτικές σκηνές και αστείες σκηνές και είμαστε πολύ, πολύ προετοιμασμένοι αλλά δεν ξέρουμε τίποτα μέχρι το πρόβλημα της MGM να λυθεί". Γρήγορα άρχισε να γίνεται λόγος για πιθανό σκηνοθέτη, προφανώς τα στούντιο ήθελαν τον Τζάκσον, αλλά ονόματα όπως Νιλ Μπόμκαμπ, Μπρετ Ράτνερ, Ντέιβιντ Γέιτς και Ντέιβιντ Ντόμπκιν αναφέρθηκαν.
Ωστόσο, αυτό το περιστατικό προκάλεσε αρνητική αντίδραση από πολλούς θαυμαστές του Χόμπιτ, οι οποίοι ήταν εκνευρισμένοι με την MGM για την καθυστέρηση του πρότζεκτ. Προσπάθησαν επίσης να πείσουν το στούντιο να πουλήσουν τα δικαιώματα στη Warner Bros. Στις 27 Ιουλίου, ο Ντελ Τόρο απάντησε στους θυμωμένους φαν, λέγοντας "Δεν ήταν μόνο η MGM. Αυτές είναι πολύ περίπλοκες ταινίες, οικονομικά και πολιτικά".
Στις 25 Ιουνίου 2010, κυκλοφόρησαν φήμες ότι ο Τζάκσον βρισκόταν σε διαπραγματεύσεις να σκηνοθετήσει τις δύο ταινίες. Στις 15 Οκτωβρίου 2010, η New Line Cinema και η Warner Bros. επιβεβαίωσαν ότι το Χόμπιτ θα προχωρούσε με τον Τζάκσον ως σκηνοθέτη και ότι η ταινία θα είναι σε μορφή 3D. Με την επιβεβαίωση του Τζάκσον, η ταινία πήρε το πράσινο φως, με τα γυρίσματα να ξεκινούν τον Φεβρουάριο του 2011. Ο Τζάκσον δήλωσε ότι "Η εξερεύνηση της Μέσης Γης του Τόλκιν ξεπερνά την εμπειρία γυρίσματος μιας φυσιολογικής ταινίας. Είναι ένα ταξίδι μέσα σε ένα μέρος φαντασίας, ομορφιάς και δράματος".
Δομή
Το πρότζεκτ είχε αποφασιστεί να χωριστεί σε δύο μέρη από το 2006, αλλά τα προτεινόμενα περιεχόμενα άλλαξαν κατά τη διάρκεια ανάπτυξης. Η MGM εξέφρασε ενδιαφέρον σε μια δεύτερη ταινία το 2006, η οποία να διαδραματίζεται ανάμεσα στο Χόμπιτ και στον Άρχοντα των Δαχτυλιδιών. Ο Τζάκσον δήλωσε "Ένα από τα εμπόδια του 'Χόμπιτ' είναι ότι σε σύγκριση με τον 'Άρχοντα' είναι πιο ελαφρύ. Υπάρχουν πολλά κεφάλαια στα οποία χαρακτήρες όπως ο Γκάνταλφ εξαφανίζονται για λίγο. Από τη μνήμη, εννοώ, έχω καιρό να το διαβάσω, αλλά νομίζω ότι παρευρίσκεται στο Λευκό Συμβούλιο, στο οποίο είναι χαρακτήρες όπως η Γκαλάντριελ και ο Σάρουμαν και άλλοι που βλέπουμε στον 'Άρχοντα των Δαχτυλιδιών'. Εξαφανίζεται μυστηριωδώς για λίγο και μετά επιστρέφει, αλλά δεν ξέρουμε τι πραγματικά συμβαίνει". Ο Τζάκσον ενδιαφερόταν επίσης να δείξει το ταξίδι του Γκόλουμ στη Μόρντορ και την παρακολούθηση του Άραγκορν στο Σάιρ.
Μετά την πρόσληψή του το 2008, ο Ντελ Τόρο επιβεβαίωσε ότι η συνέχεια "θα προσπαθούσε να συμφιλιωθεί με τα γεγονότα της πρώτης ταινίας με μια ελάχιστα διαφορετική ματιά. Θα μπορείς να δεις γεγονότα που δεν διαδραματίστηκαν στην πρώτη". Σημείωσε επίσης ότι η ιστορία θα πρέπει να βασιστεί μόνο σε ότι αναφέρεται στο Χόμπιτ και στον Άρχοντα των Δαχτυλιδιών, καθώς δεν είχαν τα δικαιώματα των βιβλίων Σιλμαρίλλιον (Silmarillion) και Ατέλειωτες Ιστορίες (Unfinished Tales). Ο Ντελ Τόρο πρόσθεσε επίσης ότι αν δεν μπορούσαν να βρουν μια ιστορία με συνοχή για τη δεύτερη ταινία, θα γύριζε μόνο το Χόμπιτ.
Τρίτη ταινία
Στις 30 Ιουλίου 2012, ο Τζάκσον επιβεβαίωσε τη δημιουργία μιας τρίτης ταινίας, μετατρέποντας το Χόμπιτ σε τριλογία. Σύμφωνα με τον σκηνοθέτη, η τρίτη ταινία θα κάνει εκτεταμένη χρήση των προσαρτημάτων που έγραψε ο Τόλκιν, να επεκτείνει την ιστορία της Μέσης Γης, και που δημοσιεύτηκε στο πίσω μέρος του βιβλίου Η Επιστροφή του Βασιλιά (The Return of the King). Οι Μάρτιν Φρίμαν και Σερ Ίαν ΜακΚέλεν έχουν ήδη προσεγγιστεί για να εμφανιστούν στην τρίτη ταινία.
Box office
Με προϋπολογισμό 180.000.000 δολάρια, η ταινία Χόμπιτ: Ένα Αναπάντεχο Ταξίδι έκανε άνοιγμα τριημέρου στην 1η θέση με 84,6 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 303 εκατομμύρια δολάρια και στον υπόλοιπο κόσμο συγκέντρωσε 714 εκατομμύρια δολάρια. Παγκοσμίως ξεπέρασε το 1 δισεκατομμύριο δολάρια και έγινε η 15η ταινία στην ιστορία του κινηματογράφου που το καταφέρνει.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Επικές ταινίες Κατηγορία:Ταινίες του 2012 Κατηγορία:Ταινίες παραγωγής Metro-Goldwyn-Mayer Κατηγορία:Χόμπιτ (σειρά ταινιών) Κατηγορία:Νεοζηλανδικές ταινίες Κατηγορία:Νεοζηλανδικές ταινίες φαντασίας Κατηγορία:Ταινίες γυρισμένες στη Νέα Ζηλανδία Κατηγορία:Ταινίες σε σκηνοθεσία Πίτερ Τζάκσον Κατηγορία:Αμερικανικές περιπετειώδεις ταινίες φαντασίας Κατηγορία:Ταινίες με μουσική σύνθεση Χάουαρντ Σορ Κατηγορία:Ταινίες παραγωγής New Line Cinema Κατηγορία:Αμερικανικές 3D ταινίες Κατηγορία:Νεοζηλανδικές 3D ταινίες Κατηγορία:Ταινίες πρίκουελ Κατηγορία:Αγγλόφωνες ταινίες Κατηγορία:Ταινίες IMAX
Ινδική γκρίζα μαγκούστα
Η ινδική γκρίζα μαγκούστα ή κοινή γκρίζα μαγκούστα ή μαγκούστα του Έδουαρδς (Herpestes edwardsii) είναι ένα είδος μαγκούστας που απαντά κυρίως στην νότια Ασία, στην Ινδία, στο Πακιστάν, στο Νεπάλ, στη Σρι Λάνκα και κάποια άλλα μέρη της Ασίας. Στις Βορειοϊνδικές γλώσσες (Χίντι, Ούρντου, Πουντζάμπι, κτλ.) ονομάζεται Nevalaa. Η γκρίζα μαγκούστα απαντά συνήθως σε ανοιχτά δάση, θαμνώδεις διαπλάσεις και καλλιεργημένα χωράφια, συχνά κοντά σε ανθρώπινες εγκαταστάσεις. Ζει σε λαγούμια, θαμνοστοιχίες και λόχμες, ανάμεσα στα δένδρα, βρίσκοντας καταφύγιο κάτω από πέτρες ή θάμνους, ακόμα και σε αποχετεύσεις. Είναι πολύ τολμηρή και περίεργη αλλά προσεχτική, σπανίως ριψοκινδυνεύοντας μακριά από το καταφύγιό της. Αναρριχάται πολύ καλά. Συνήθως απαντάται μόνη ή σε ζεύγη. Τρέφονται με τρωκτικά, φίδια, αβγά και νεοσσούς πτηνών, σαύρες και ποικιλία ασπονδύλων. Κατά μήκος του ποταμού Τσάμπαλ τρέφεται σποραδικά με αβγά γαβιάλη. Αναπαράγεται καθ' όλη την διάρκεια του χρόνου.
Περιγραφή
Η ινδική γκρίζα μαγκούστα ή κοινή γκρίζα μαγκούστα, είναι μετρίου μεγέθους με χρώμα γκρίζο κοκκινωπό ή κιτρινωπό με πιο ανοιχτόχρωμη την κοιλιακή χώρα, με σκουρόχρωμα πόδια (αυτό την διακρίνει από την μικρή ασιατική μαγκούστα), και με την άκρη της ουράς σκούρα κόκκινη. Έχει ερυθρωπή απόχρωση στο κεφάλι. Το μήκος της ουράς της ισούται με το μήκος του υπόλοιπου σώματος. Μήκος σώματος: 36–45 εκατοστόμετρα, Μήκος ουράς: 45 εκατοστόμετρα, βάρος: 0,9-1,7 χιλιόγραμμα. Τα αρσενικά είναι αρκετά μεγαλύτερα από τα θηλυκά. Οι μαγκούστες μπορούν να διακρίνουν τα χρώματα, αντίθετα με τα περισσότερα θηλαστικά, τα οποία αντιλαμβάνονται μερικώς τα χρώματα.
Για να ανοίξει τα αβγά στέκεται με την πλάτη της σε έναν τοίχο και ρίχνει τα αβγά κάτω από το σώμα της και ανάμεσα στα πισινά πόδια της ώστε τα αβγά να ανοίξουν στον τοίχο. Οι ινδικές γκρίζες μαγκούστες συχνά κρατούνται ως κατοικίδια για να απομακρύνουν από τα σπίτια ποντικοί και άλλα επιβλαβή ζώα. Η μαγκούστα κλείνει το εξωτερικό της αυτί όταν κυνηγά στο έδαφος για να κρατήσει έξω βρωμιά και νερό.
Σίτιση
Όντας σαρκοφάγο τρέφεται με πολλά είδη από ποντικούς έως φίδια. Η μαγκούστα είναι επιδέξιος κυνηγός ο οποίος αναζητά δραστήρια για λεία χρησιμοποιώντας τις οξείες του αισθήσεις της όσφρησης και της όρασης. Τρώει οτιδήποτε μπορεί να πιάσει. Η ινδική γκρίζα μαγκούστα συνήθως τρώει μικρά θηλαστικά όπως ποντικούς, καθώς και αβγά και διάφορα αρθρόποδα, όπως σκορπιοί. Η μαγκούστα μυρίζει το έδαφος και γυρνά γύρω από βράχους και πέτρες στην αναζήτηση λείας. Αν το ζώο προσπαθήσει να φύγει, η μαγκούστα το καταδιώκει. Σκοτώνει το θήραμά της όταν και οι δύο τρέχουν δίνοντας ένα δάγκωμα στον λαιμό ή στο κεφάλι. Μολονότι η μαγκούστα τρώει φίδια, όπως η ιοβόλος κόμπρα, το κύριο κομμάτι της διατροφής του αποτελείται από μικρά ζώα που ζουν πάνω ή κάτω από το έδαφος. Η μαγκούστα είναι ταχύς και ευκίνητος κυνηγός έχοντας χοντρό τρίχωμα και υποδοχείς ακετυλοχολίνη, που την καθιστούν ανθεκτική ή απρόσβλητη στο δηλητήριο των φιδιών. Είναι πάντα προσεκτική για θηράματα.
Παραπομπές
Κατηγορία:Ερπηστής μαγκούστα, ινδική γκρίζα μαγκούστα, ινδική γκρίζα μαγκούστα, ινδική γκρίζα μαγκούστα, ινδική γκρίζα Κατηγορία:Ζώα περιγραφέντα το 1818 Κατηγορία:Ερπηστίδες
Διοργανώσεις Ε.Π.Σ. Χαλκιδικής 2018–19
Για την περίοδο 2018–19, η Ένωση Ποδοσφαιρικών Σωματείων Χαλκιδικής είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Χαλκιδικής.
Η πρωταθλήτρια της ΕΠΣ Χαλκιδικής έχει τη δυνατότητα να κερδίσει την άνοδο στη Γ΄ Εθνική ερασιτεχνική κατηγορία, ενώ η ομάδα που ανακηρύσσεται κυπελλούχος ΕΠΣ Χαλκιδικής, αποκτά το δικαίωμα συμμετοχής στο Κύπελλο Ελλάδας.
Πρωτάθλημα
Η δομή του πρωταθλήματος της Ε.Π.Σ. Χαλκιδικής είναι η εξής:
Α΄ Κατηγορία
Η κορυφαία κατηγορία της ΕΠΣ Χαλκιδικής διεξάγεται με τη συμμετοχή 16 ομάδων και με τη μορφή πρωταθλήματος διπλών αγώνων. Πρωταθλήτρια για την περίοδο 2018-19 ήταν ο Νέος Π.Ο. Νέας Καλλικράτειας. Δεν διοργανώθηκαν Play Off για την ανάδειξη πρωταθλητή καθώς η βαθμολογική διαφορά με το 2ο στην κανονική περίοδο ήταν μεγαλύτερη των 7 βαθμών.
Η Βαθμολογία της κανονικής περιόδου ήταν: Πηγή: ΕΠΣ Χαλκιδικής
Β΄ Κατηγορία
Σε 2 ομίλους των 14 ομάδων διεξήχθη το πρωτάθλημα της Β΄ Κατηγορίας.
Βόρειος Όμιλος
Η Τελική Βαθμολογία του Βορείου ομίλου ήταν ως εξής: Πηγή: ΕΠΣ Χαλκιδικής
Νότιος Όμιλος
Η Τελική Βαθμολογία του Νοτίου ομίλου ήταν ως εξής: Πηγή: ΕΠΣ Χαλκιδικής
Γ΄ Κατηγορία
Με συμμετοχή μόλις 5 ομάδων διεξήχθη η 3η κατηγορία Πηγή: ΕΠΣ Χαλκιδικής
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Χαλκιδικής.
Σούπερ Καπ
Στον τελικό του Super Cup αναμετρώνται ο πρωταθλητής και ο κυπελλουχος της ΕΠΣΧ της προηγούμενης περιόδου.
Εξωτερικοί σύνδεσμοι
Κατηγορία:Ε.Π.Σ. Χαλκιδικής Κατηγορία:Εγχώρια ποδοσφαιρικά πρωταθλήματα 2018–2019 Κατηγορία:Εγχώρια ποδοσφαιρικά κύπελλα 2018-2019
Accord (σχολή γλωσσών)
Η σχολή γλωσσών Accord είναι ένα ανώτερο ίδρυμα μάθησης γαλλικών ως ξένη γλώσσα που δημιουργήθηκε το 1998. Αυτή υποδέχεται κάθε χρόνο περισσότερους από 5000 σπουδαστές 50 διαφορετικών εθνικοτήτων και έχει λάβει τον τίτλο από το Γαλλικό Υπουργείο Εκπαίδευσης «Ποιότητα γαλλικών ως ξένη γλώσσα».
Ιστορία
Η σχολή βρίσκεται σε ένα κλασσικό παριζιάνικο κτίριο στην περιοχή Grands Boulevards, στην τοποθεσία των αρχαίων τειχών της πόλης. Αυτό που αποκαλούμε για πολύ καιρό η Λεωφόρος του Εγκλήματος (Crime) με την πομπή των θεάτρων, των παμπ και των μαγειρίων, εξημερώθηκε τον 19ο αιώνα από τις εργασίες του Βαρόνου Haussmann ο οποίος εκμοντέρνισε το Παρίσι και δημιούργησε μία δομή με δίκτυα που έκανε αναφορά στις αστικές θεωρίες.
Παιδαγωγία
Το βασικό αντικείμενο της σχολής είναι να αντιμετωπίσει τους σπουδαστές σε συνθήκες και σε περιορισμένες καταστάσεις οι οποίες συμβαίνουν στους ποικίλους τομείς της κοινωνικής ζωής, και να αναπτύξουν από μόνοι τους στρατηγικές εκμάθησης που επιτρέπουν να μεταβιβάσουν μέσω των γαλλικών τις δεξιότητες επικοινωνίας που ήδη έχουν στην μητρική τους γλώσσα.
Εξωτερικοί σύνδεσμοι
Κατηγορία:Γαλλική γλώσσα
Σύγκρουση στο Ναγκόρνο-Καραμπάχ (2020)
Η σύγκρουση του Ναγκόρνο-Καραμπάχ το 2020 είναι ένα επεισόδιο στην ένοπλη σύγκρουση μεταξύ της Αρμενίας και του Αζερμπαϊτζάν για τον έλεγχο του Ναγκόρνο Καραμπάχ (Αρτσάχ) ενός μη αναγνωρισμένου κράτους, το οποίο ανακήρυξε την ανεξαρτησία του από το Αζερμπαϊτζάν το 1991.
Τους προηγούμενους μήνες οι εντάσεις στην περιοχή, ενώ τον Ιούλιο εκδηλώθηκαν συγκρούσεις. Οι συγκρούσεις ξεκίνησαν στις 27 Σεπτεμβρίου 2020, προκαλώντας γενική κινητοποίηση και θέσπιση στρατιωτικού νόμου σε αυτές τις χώρες.
Παρασκήνιο
Τον Ιούλιο του 2020 παρατηρήθηκαν οι πρώτες ένοπλες συγκρούσεις μεταξύ της Αρμενίας και του Αζερμπαϊτζάν για το έτος. Η περιοχή του Ναγκόρνο-Καραμπάχ, ιστορικά κατοικούμενη από Αρμενίους και μετέπειτα και από Αζέρους και Κούρδους, ήταν το επίκεντρο μιας σύγκρουσης από το 1988 έως το 1994 (με κλιμάκωση το 1991-94) που οδήγησε στη δημιουργία της δημοκρατίας του Ναγκόρνο-Καραμπάχ αποτελούμενη από Αρμένιους, και στη φυγή των Αζέρων από τον αυτόνομο θύλακα του Ναγκόρνο-Καραμπάχ και άλλες περιοχές που κατελήφθησαν από τους Αρμένιους.
Γεγονότα του πολέμου
Στις 27 Σεπτεμβρίου 2020, ξεκινώντας με αζερικούς βομβαρδισμούς κατά στόχων στο Ναγκόρνο-Καραμπάχ (Αρτσάχ) στις 08:03 π.μ., ξεκίνησαν συγκρούσεις μεταξύ αρμενίων και αζέρων στο Ναγκόρνο-Καραμπάχ. Το Στεπανακέρτ, η πρωτεύουσα του Ναγκόρνο-Καραμπάχ, βομβαρδίστηκε από τους Αζέρους. Το Αζερμπαϊτζάν υποστηρίζει ότι κατέλαβε το όρος Μουροβντάγκ και έξι χωριά, πέντε στην επαρχία Φιζουλί και ένα στην επαρχία Ζαμπραγίλ. Η Αρμενία διαψεύδει τους αζερικούς ισχυρισμούς, αλλά οι αρχές στο Ναγκόρνο-Καραμπάχ αναγνωρίζουν την απώλεια ορισμένων περιοχών.
Ο Πρωθυπουργός της Αρμενίας Νικόλ Πασινιάν ανακοίνωσε πλήρη επιστράτευση και στρατιωτικό νόμο. Το ίδιο έκανε και η δημοκρατία του Αρτσάχ, το επίκεντρο της σύγκρουσης, ενώ το Αζερμπαϊτζάν ανακήρυξε στρατιωτικό νόμο και απαγόρευση κυκλοφορίας, ενώ ο Βιλαγιέτ Εϋβαζόφ ήταν ο επικεφαλής. Στις 28 Σεπτεμβρίου κηρύχθηκε μερική επιστράτευση από τη πλευρά του Αζερμπαϊτζάν.
Υπήρξαν ακόμη τέσσερις ξεχωριστές επιθέσεις με πυραύλους στην πόλη Γκαντζά του Αζερμπαϊτζάν. Βομβαρδισμός κατοικημένων περιοχών της πόλης Γκαντζά (Αζερμπαϊτζάν), σημειώθηκε το απόγευμα της 4ης Οκτωβρίου, το πρωί της 8ης Οκτωβρίου, καθώς και τη νύχτα στις 11 Οκτωβρίου και 17 Οκτωβρίου. . Οι αρχές του Αζερμπαϊτζάν κατηγόρησαν την Αρμενία ότι πυροδότησε πυραύλους, αν και η Αρμενία αρνείται τη συμμετοχή στο βομβαρδισμό. . Η ηγεσία του NKR ανακοίνωσε ότι οι επιθέσεις έγιναν από αυτούς ως απάντηση στο βομβαρδισμό του Στεπανακέρτ.
Διεθνείς αντιδράσεις
Στις 27 Σεπτεμβρίου, ο ΟΗΕ, η Ευρωπαϊκή Ένωση, η Γαλλία και οι Ηνωμένες Πολιτείες κάλεσαν τα εμπλεκόμενα μέρη να σταματήσουν τις συγκρούσεις. Ανάλογη δήλωση έκανε και το ελληνικό ΥΠΕΞ.
Η Ρωσία, σύμμαχος της Αρμενίας, εξοπλίζει στρατιωτικά τόσο την Αρμενία όσο και το Αζερμπαϊτζάν. Η Ρωσία θεωρείται περιφερειακός διαιτητής. Η Ρωσία κάλεσε τα δύο εμπλεκόμενα μέρη να σταματήσουν τις εχθροπραξίες.
Ένας από τους κύριους συμμάχους του Αζερμπαϊτζάν, η Τουρκία, καταδίκασε την αρμενική επίθεση. Σύμφωνα με το Συριακό Παρατηρητήριο Ανθρωπίνων Δικαιωμάτων (OSDH), η Τουρκία στέλνει Σύριους μισθοφόρους του Συριακού Εθνικού Στρατού να πολεμήσουν στο πλευρό του Αζερμπαϊτζάν.
Αρμενικές απώλειες
Το απόγευμα της 27ης Σεπτεμβρίου, οι αρχές του Αρτσάχ ανακοίνωσαν ότι είχαν 18 θανάτους και 100 τραυματισμούς. Η Αρμενία ανέφερε τον θάνατο δύο αμάχων.
Αζερικές απώλειες
Το απόγευμα της 27ης Σεπτεμβρίου, το Αζερμπαϊτζάν δεν κοινοποίησε τις στρατιωτικές απώλειες από τις συγκρούσεις. Η Αρμενία ισχυρίζεται ότι περίπου 200 στρατιώτες του Αζερμπαϊτζάν έχασαν τη ζωή τους. Σύμφωνα με το Αζερμπαϊτζάν σκοτώθηκαν πέντε άμαχοι.
Παραπομπές
Κατηγορία:Ιστορία του Ναγκόρνο-Καραμπάχ Κατηγορία:Μάχες του Αζερμπαϊτζάν Κατηγορία:Μάχες της Αρμενίας
Γουριά Αιτωλοακαρνανίας
Η Γουριά είναι πεδινός οικισμός του δήμου Ιεράς Πόλεως Μεσολογγίου στον νομό Αιτωλοακαρνανίας. Σύμφωνα με τα στοιχεία της απογραφής του 2011, ο πληθυσμός της Γουριάς ανέρχεται στους 862 κατοίκους.
Γενικά στοιχεία
Η Γουριά είναι κτισμένη σε υψόμετρο 15 μέτρων, δυτικά της λιμνοθάλασσας του Αιτωλικού και κοντά στον ποταμό Αχελώο, σε απόσταση 24 χιλιομέτρων από το Μεσολόγγι. Σημαντικό αξιοθέατο του οικισμού είναι ο μικρός ναός των Ταξιαρχών, ο οποίος χρονολογείται κατά τον 16ο αιώνα και διαθέτει τοιχογραφίες που ανάγονται στον 17ο αιώνα.
Διοικητικά η Γουριά υπαγόταν μέχρι το 1997 στην επαρχία Μεσολογγίου, ενώ στη συνέχεια αποτέλεσε κομμάτι του καποδιστριακού δήμου Οινιάδων. Από το 2011 ανήκει στη δημοτική ενότητα Οινιάδων του καλλικρατικού δήμου της Ιεράς Πόλεως Μεσολογγίου.
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Ιεράς Πόλεως Μεσολογγίου
Γοργοβίτες
Το χωριό Γοργοβίτες, επίσημα αι Γοργοβίται, βρίσκεται στο Νομό Καρδίτσας και απέχει 11 χλμ. από την Καρδίτσα. Βρίσκεται στη Θεσσαλική Πεδιάδα, βόρεια του οικισμού διέρχεται ο ποταμός Λείψιμος και νότια του χωριού διέρχεται ο ποταμός Ριγόζινος. Διοικητικά ανήκει στο Δήμο Παλαμά και απέχει 10 χλμ. από την έδρα του Δήμου την κωμόπολη Παλαμάς Καρδίτσας. Σύμφωνα με την απογραφή του 2011 κατοικούν στον οικισμό 470 άνθρωποι. Δίπλα από τον οικισμό διέρχεται το υπό κατασκευή τμήμα του αυτοκινητόδρομου Κεντρικής Ελλάδας που πρόκειται να συνδέσει την Εθνική οδό Αθηνών-Θεσσαλονίκης από το ύψος της Λαμίας με την Εγνατία οδό. Στο χωριό λειτουργούν δύο εκκλησίες, ο Άγιος Δημήτριος και ο Άγιος Γεώργιος.
Πολιτισμός-Αθλητισμός
Στους Γοργοβίτες εδρεύουν και δραστηριοποιούνται δύο σύλλογοι. Ο εκπολιτιστικός και μορφωτικός σύλλογος Γοργοβιτών που λειτουργεί τμήματα παραδοσιακών χορών και Αθλητικός όμιλος Ο Θεσσαλικός Γοργοβιτών που συμμετέχει στο τοπικό πρωτάθλημα Ποδοσφαίρου.
Οικονομία
Η τοπική οικονομία στηρίζεται στη καλλιέργεια της γης και στην κτηνοτροφία. Καλλιεργούνται κυρίως βαμβάκι, καλαμπόκι, σιτάρι και μηδική. Αποτελεί έδρα της βιομηχανικής περιοχής (ΒΙ.ΠΕ.) Καρδίτσας όπου δραστηριοποιούνται αρκετές επιχειρηματικές οντότητες και εργάζονται εκεί αρκετοί από τους κατοίκους του χωριού.
Πληθυσμιακά στοιχεία
Στον παρακάτω πίνακα τίθεται η διαχρονική εξέλιξη του πληθυσμού των Γοργοβιτών με βάση την Εθνική Στατιστική Υπηρεσία της Ελλάδος.
Αναφορές
Κατηγορία:Χωριά του νομού Καρδίτσας Κατηγορία:Δήμος Παλαμά
Μικρός Κύων
Ο Μικρός Κύων (Λατινικά: Canis Minor, συντομογραφία: CMi) είναι αστερισμός που σημειώθηκε πρώτη φορά στην αρχαιότητα από τον Πτολεμαίο και είναι ένας από τους 88 επίσημους αστερισμούς που θέσπισε η Διεθνής Αστρονομική Ένωση. Είναι αστερισμός το νότιο σύνορο του οποίου εφάπτεται σχεδόν στον ουράνιο ισημερινό κι έτσι βρίσκεται όλος σχεδόν στο βόρειο ημισφαίριο της ουράνιας σφαίρας. Ο Μικρός Κύων συνορεύει με 4 άλλους αστερισμούς: τους Διδύμους, τον Μονόκερω, την Ύδρα και τον Καρκίνο. Είναι ορατός από την Ελλάδα τα χειμωνιάτικα βράδια και στις αρχές της άνοιξης. Το όνομά του σημαίνει «μικρό σκυλί».
Ονομασίες και ιστορία
Στους αρχαίους Έλληνες ο Μικρός Κύων ήταν γνωστός ως Προκύων, επειδή ανέτελλε λίγο πριν τον Μέγα Κύνα (στην αρχαιότητα, τώρα ανατέλλουν σχεδόν ταυτοχρόνως). Τώρα όμως αυτό αποδίδεται στον φωτεινότερο αστέρα του, τον α. Το σύγχρονο όνομα προέρχεται από τα λατινικά Catellus και Catulus, που σημαίνουν κουτάβι, παρότι οι κλασικοί Ρωμαίοι υιοθέτησαν το ελληνικό όνομα (Procyon ο Οράτιος, Antecanis ο Κικέρων).
Για τους λάτρεις της μυθολογίας ήταν ο σκύλος του Ακταίωνος ή ένα από τα σκυλιά της Αρτέμιδος, ή ακόμα ο ίδιος ο Άνουβις των Αιγυπτίων. Αλλά για τους περισσότερους ήταν το δεύτερο κυνηγόσκυλο του Ωρίωνα. Ο Φιρμικός ονομάζει τον Μικρό Κύνα Αργίωνα, προφανώς από τον Άργο. Εναλλακτικά, θεωρούσαν πως αντιπροσώπευε το αγαπημένο σκυλάκι της Ελένης που χάθηκε στον Πορθμό του Ευρίπου, για το οποίο προσευχήθηκε να το ξαναζήσει ο Δίας στον ουρανό.
Ο Μικρός Κύων μοιράσθηκε τη σύνθετη ονοματολογία του Μεγάλου Κυνός, όπως φαίνεται από την Αλμαγέστη του 1515, ενώ ο Bayer του επεφύλασσε τα περίεργα ονόματα Fovea (= λάκκος) και Συκάμινος (το δέντρο μουριά), ισοδύναμο ενός από τα αραβικά ονόματα για τον αστερισμό.
Οι Άραβες τον ονόμαζαν Al Shira al Shamiyyah, δηλαδή «Ο Λαμπρός της Συρίας», καθώς εξαφανιζόταν από τη ματιά τους δύοντας πέρα από εκείνη τη χώρα. Αυτό παρεφθάρηκε στη Δύση σε Alsehere, Ascemie, Algameisa, Aschemie, Aschere και Alsahare alsemalija. Επίσης βρίσκουμε το Al Jummaiza (= μουριά), που κατ' άλλους είναι στην πραγματικότητα το Al Ghumaisa, ο αμυδρός ή ο δακρυσμένος, εξαιτίας ενός αραβικού μύθου που ήθελε τον Μικρό και τον Μεγάλο Κύνα αδέρφια του Κανώπου. Από τους Ρωμαίους, οι Άραβες υιοθέτησαν και το Al Kalb al Asghar (= ο Μικρότερος Σκύλος), που πάλι πήραν πίσω οι Ευρωπαίοι ως «εννοιολογικό αντιδάνειο» με τις μορφές Alcheleb Alasgar (Chilmead), Kelbelazguar (Ριτσιόλι). Επίσης, οι Άραβες μετέφρασαν και το ελληνικό όνομα ως Al Kalb al Mutakaddim (= ο σκύλος που προηγείται).
Κατά τις ιουδαιοχριστιανικές αναπαραστάσεις των ουράνιων μορφών (κυρίως 17ος αι. μ.Χ.) ο Καίσιος θεώρησε πως ο Μικρός Κύων ήταν το σκυλί του Τωβία. Αλλά ο Ιούλιος Σίλερ έλεγε ότι έπρεπε να είναι ο Πασχάλιος Αμνός.
Ο Γκουλντ του απέδιδε 51 αστέρες μέχρι έβδομου μεγέθους, ενώ ο Αργκελάντερ μόνο 15 αστέρες ορατούς με γυμνό μάτι και ο Heis 37.
Αξιοσημείωτα στον αστερισμό
- Ο αστέρας BD+05°1668, με φαινόμενο μέγεθος 9,86 και φασματικό τύπο M4 V (ερυθρός νάνος), βρίσκεται πολύ κοντά στη Γη και το Ηλιακό μας Σύστημα: Απέχει «μόλις» 12,34 έτη φωτός ή 116,7 τρισεκατομμύρια χιλιόμετρα, γεγονός που τον καθιστά τον 32ο κοντινότερο αστέρα (λαβαίνοντας το σύστημα του α Κενταύρου ως 3 αστέρες, τον Σείριο ως 2, κλπ.). Η απόσταση όμως αυτή αυξάνεται συνεχώς με ρυθμό 18 χιλιόμετρα το δευτερόλεπτο (65.000 χιλιόμετρα την ώρα). Η μεγάλη πάντως ιδία κίνηση του αστέρα, 3,758 δευτερόλεπτα του τόξου ανά έτος έναντι μόνο 1,326 του Σειρίου, φανερώνει ότι ποτέ στο παρελθόν δεν μας πλησίασε πολύ περισσότερο. Το απόλυτο μέγεθος του αστέρα είναι 12. - Το μεγάλο αλλά αμυδρό πλανητικό νεφέλωμα PK 217+14.1 ή Abell 24 με φαιν.μέγεθος 13,6 είναι προσιτό μόνο σε μεγάλα τηλεσκόπια.
Perotis
Η Perotis είναι γένος  εντόμων της τάξης των  κολεοπτέρων και της οικογένειας των Βουπρεστιδών. Το γένος Perotis περιλαμβάνει στην Ευρώπη έξι είδη και παγκοσμίως έχουν περιγραφεί οκτώ είδη. Από τα έξι ευρωπαϊκά είδη συναντάμε τρία στην Ελλάδα, την P. chlorana, την P.lugubris και την P.margotana. Η P. prolongata σήμερα θεωρείται μόνο μορφή ή το πολύ, υποείδος της P. lugubris. Σχετικά με τον ερευνητή που έκανε την ταυτοποίηση του γένους, οι ειδικοί διαφωνούν. Αναφέρονται ο Dejean, 1833 ή ο Spinola, 1837
Συνώνυμο του γένους Perotis είναι η Aurigena Laporte& Gory, 1836.
Χαρακτηριστικά του ακμαίου
320 px|thumb|left|Εικ. 1: Λεπτομέρεια της C. lugubris, πάνω [[πρόνωτο με δύο εμβαθύνσεις στη μέση, κάτω έλυτρα με τον θυρεό στη μέση]] Το σώμα έχει τη μορφή κώνου. Τα χρώματα μπορεί να είναι ζωηρά, τουλάχιστον αποδίδουν μια ζωηρή μεταλλική λάμψη εξ αιτίας των πολλών μικρών ουλών, που σημειώνονται σε όλη την πάνω πλευρά του σώματος.
Οι ταρσοί σε όλα τα πόδια είναι πενταμερείς. Το πρώτο ταρσομερές του πίσω ποδιού δεν είναι μακρύτερο από τα ακόλουθα ταρσομερή όπως τα βρίσκουμε στη Chalcophora.
Κοντά στην πισινή άκρη του προνώτου εναντίον του θυρεού έχει δυο μικρές και βαθιές εμβαθύνσεις (Εικ. 1).
Βιολογία
Στo προνυμφικό στάδιο τα έντομα αυτά ζουν στο ξύλο δένδρων και θάμνων. Μπορούν να προκαλέσουν ζημιές σε οπωροφόρα δέντρα.
Perotis chlorana Laporte & Gory 1836
Ξενιστής είναι το Amygdalis communis. Το ακμαίο γίνεται ορατό κατά την περίοδο Απριλίου μέχρι Ιουλίου στον ξενιστή ή σε γειτονικά φυτά. Το χρώμα του είναι μεταλλικό πράσινο. Η διαμονή του είδους στην Ελλάδα περιορίζεται στα νησιά του Αιγαίου. Από εκεί επεκτείνεται στην ανατολική Παλαιοαρκτική Περιοχή.
Perotis margotana (Novak 1983)
Το είδος αυτό είναι ενδημικό στην Κρήτη. Το ακμαίο το συναντούμε κοντά στον ξενιστή του είδους, την Amygdalis communis. Το χρώμα είναι μεταλλικό πράσινο μπλε. Ζει στα ανοιχτά δάση της πεδιάδας και χαμηλών υψών. Συναντάται από Μάρτιο μέχρι Ιούλιο.
Αναφορές
Κατηγορία:κολεόπτερα
Μπαντού Εντιάι
Πρώιμη σταδιοδρομία
Ο Εντιάι γεννήθηκε στο Ντακάρ και μεγάλωσε στο Ντιαμαλαγέ. Άρχισε να σπουδάζει για πτυχίο νομικής ενώ έπαιζε στην τοπική ομάδα Ντιαμπαρς. Μετά από ένα χρόνο σπουδών, αποφάσισε να ακολουθήσει σταδιοδρομία στο ποδόσφαιρο και εντάχθηκε σε δοκιμαστικά σε ευρωπαϊκούς συλλόγους.
Μπόντε/Γκλιμτ
Μετά από ένα επιτυχημένο δοκιμαστικό με τη νορβηγική Μπόντε/Γκλιμτ, εντάχθηκε αρχικά στην ομάδα με δανεισμό για το 2012. Αφού μετακόμισε από τη Σενεγάλη στον Αρκτικό Κύκλο, ο Εντιάι παραδέχτηκε ότι ήταν ένα πολιτισμικό σοκ. Είπε: «Όταν σηκώθηκα την πρώτη μέρα και άνοιξα την μπροστινή πόρτα, φοβόμουν. Δεν είχα ξαναδεί χιόνι ή τουλάχιστον μόνο στην τηλεόραση. Σταδιακά έμαθα να μην νοιάζομαι για τον καιρό. Αν είναι κρύο, τότε είναι κρύο. Έχω λάβει αυτή τη στάση από τους γονείς μου. Είναι σημαντικό να προσαρμόζεσαι».
Έκανε το ντεμπούτο του σε μια ισοπαλία με 3-3 εναντίον της Μπάρουμ ΣΚ. Πριν από τη σεζόν 2013 υπέγραψε συμβόλαιο με την Μπόντε/Γκλιμτ. Του απονεμήθηκε το Βραβείο Kniksenprisen για τον καλύτερο παίκτη στην 1η κατηγορία Νορβηγίας το 2013, ενώ η ομάδα κέρδισε την άνοδο. Ο Εντιάι έγινε ο αγαπημένος των φιλάθλων στο και έπαιξε σε κάθε αγώνα της σεζόν 2014 του Πρωταθλήματος Νορβηγίας, καθώς η Μπόντε/Γκλιμτ απέφυγε με επιτυχία τον υποβιβασμό.
Οσμανλίσπορ
Στις 5 Αυγούστου 2015, ο Εντιάι μετακόμισε στην τουρκική Όσμανλισπορ, με αναφερόμενο κόστος μεταγραφής 300.000 €. Ο Εντιάι σημείωσε 11 γκολ σε 33 εμφανίσεις τη σεζόν 2015-16, βοηθώντας την Όσμανλισπορ να προκριθεί στο UEFA Europa League. Τη σεζόν 2016-17 έπαιξε σε 42 αγώνες, σημειώνοντας επτά γκολ, καθώς η ομάδα τερμάτισε στην 13η θέση και έφτασε στο γύρο των 32 του Europa League, όπου έχασε από τον Ολυμπιακό.
Στόουκ Σίτι
Αφού πέρασε τη σεζόν 2018-19 στη Γαλατασαράι, ο Εντιάι επέστρεψε στη Στόουκ το καλοκαίρι του 2019. Αφού δεν κατάφερε να κάνει μεταγραφή, επανήλθε στην ομάδα του Νέιθαν Τζόουνς για τη σεζόν 2019-20. Ο Τζόουνς αντικαταστάθηκε από τον Μάικλ Ο'Νιλ το Νοέμβριο του 2019 και ο Εντιάι έπεσε από την εύνοια. Επέστρεψε στο τουρκικό ποδόσφαιρο στις 4 Ιανουαρίου 2020 υπογράφοντας με δανεισμό στην Τράμπζονσπορ μέχρι το τέλος της σεζόν 2019-20. Έπαιξε σε 23 αγώνες για την Τράμπζονσπορ, βοηθώντας την να τερματίσει 2η στο Πρωτάθλημα Τουρκίας και να κερδίσει το Κύπελλο Τουρκίας, αφού νίκησε την Αλάνιασπορ με 2-0 στον τελικό.
Ο Εντιάι εντάχθηκε στην Φάτιχ Καραγκιουμπρούκ ΣΚ με δανεισμό για την σεζόν 2020-21. Ο Εντιάι διέκοψε το δανεισμό του στην Φάτιχ Καραγκιουμπρούκ τον Φεβρουάριο για να ενταχθεί επίσης με δανεισμό στην Αλ Αΐν ΦΚ της Σαουδικής Αραβίας.
Άρης Θεσσαλονίκης
Στις 22 Ιουλίου 2021, ο Εντιάι εντάχθηκε στον Άρη Θεσσαλονίκης με τριετές συμβόλαιο.
Εθνική ομάδα
Τον Μάιο του 2018, ο Εντιάι ορίστηκε στην 23μελή Εθνική Σενεγάλης για το Παγκόσμιο Κύπελλο του 2018 στη Ρωσία.
Διακρίσεις
Γαλατασαράι
Εξωτερικοί σύνδεσμοι
Κατηγορία:Σενεγαλέζοι ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Σενεγάλης Κατηγορία:Ποδοσφαιριστές Κυπέλλου Εθνών Αφρικής 2017 Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Ποδοσφαιριστές Κυπέλλου Εθνών Αφρικής 2019 Κατηγορία:Ποδοσφαιριστές ΦΚ Μπόντε/Γκλιμτ Κατηγορία:Ποδοσφαιριστές Πρώτης Κατηγορίας Νορβηγίας Κατηγορία:Ξένοι ποδοσφαιριστές στη Νορβηγία Κατηγορία:Ποδοσφαιριστές Τίπελιγκαεν Κατηγορία:Ποδοσφαιριστές Οσμάνλισπορ Κατηγορία:Ποδοσφαιριστές Σούπερ Λιγκ Τουρκίας Κατηγορία:Ξένοι ποδοσφαιριστές στην Τουρκία Κατηγορία:Ποδοσφαιριστές Γαλατασαράι Κατηγορία:Ποδοσφαιριστές Στόουκ Σίτι Φ.Κ. Κατηγορία:Ποδοσφαιριστές Πρέμιερ Λιγκ Κατηγορία:Ξένοι ποδοσφαιριστές στην Αγγλία Κατηγορία:Ποδοσφαιριστές Φούτμπολ Λιγκ (Αγγλία) Κατηγορία:Ποδοσφαιριστές Τραμπζονσπόρ Κατηγορία:Ποδοσφαιριστές Φάτιχ Καραγκιουμπρούκ ΣΚ Κατηγορία:Ποδοσφαιριστές Αλ Αΐν ΦΚ (Σαουδική Αραβία) Κατηγορία:Ποδοσφαιριστές Σαουδαραβικού Επαγγελματικού Πρωταθλήματος Κατηγορία:Ξένοι ποδοσφαιριστές στη Σαουδική Αραβία Κατηγορία:Ποδοσφαιριστές Άρη Θεσσαλονίκης Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα
Κυκλοβενζαπρίνη
Οι συνήθεις παρενέργειες του φαρμάκου είναι ο πονοκέφαλος, ένα αίσθημα κόπωσης, η ζάλη, και η ξηροστομία. Μια σοβαρή παρενέργεια είναι ο ακανόνιστος καρδιακός παλμός. Δεν υπάρχει κανένα στοιχείο ότι η κυκλοβενζαπρίνη βλάπτει την εγκυμοσύνη. Ωστόσο δεν έχει μελετηθεί καλά η επίπτωση της κυκλοβενζαπρίνης στις εγκύους. Δεν πρέπει να χρησιμοποιείται μαζί με αναστολέα ΜΑΟ. Ο μηχανισμός δράσης της κυκλοβενζαπρίνης είναι άγνωστος.
Σκευάσματα
μικρογραφία|250x250εσ|Δισκία κυκλοβενζαπρίνης 10 μιλιγκράμ Η πόσιμη κυκλοβενζαπρίνη πωλείται υπό τα σκευάσματα Apo-Cyclobenzaprin, Fexmid, Flexeril και Novo-Cycloprine. Είναι διαθέσιμη σε γενόσημη μορφή. Υπάρχει ένα σκεύασμα εκτεταμένης αποδέσμευσης, το Amrix, το οποίο πίνεται μια φορά την ημέρα.
Εξωτερικοί σύνδεσμοι
Κατηγορία:Μυοχαλαρωτικά Κατηγορία:Φάρμακα με άγνωστο μηχανισμό δράσης Κατηγορία:Αρωματικές αμίνες
Μωρίς Ντρυόν
Ο Μωρίς Ντρυόν (Maurice Druon, 23η Απριλίου 1918 -14 Απριλίου 2009), ήταν Γάλλος συγγραφέας και πολιτικός. Έλαβε μέρος στη Γαλλική Αντίσταση και κατέφυγε στο Λονδίνο τον Ιανουάριο του 1943, όπου συμμετείχε στο ραδιοφωνικό πρόγραμμα «Τιμή και Πατρίδα» του BBC. Έγραψε, με τον θείο του συγγραφέα Ζοζέφ Κεσέλ, τα λόγια του Τραγουδιού των Παρτιζάνων, που μελοποίησε η Άννα Μαρλύ.
Είχε έντονη πολιτική δράση, διετέλεσε Υπουργός Πολιτισμού το 1973-1974.
Βιογραφικά στοιχεία
Ο Μωρίς Ντρυόν γεννήθηκε στις 23 Απριλίου 1918 στο Παρίσι. Ήταν γιος του Ρώσου Εβραίου μετανάστη ηθοποιού Λαζάρ Κεσέλ. Ο πατέρας του αυτοκτόνησε το 1920 σε ηλικία 20 ετών όταν ο Μωρίς ήταν 2 ετών και η μητέρα του ξαναπαντρεύτηκε το 1926 με τον δικηγόρο Ρενέ Ντρυόν, που τον μεγάλωσε σαν γιο του και του έδωσε το όνομά του.
Πέρασε την παιδική του ηλικία στη Νορμανδία. Αποφοίτησε από το λύκειο Μισελέ στη Βανβ, στο νομό Ω-ντε-Σεν. Άρχισε να δημοσιεύει σε ηλικία δεκαοκτώ ετών σε λογοτεχνικά περιοδικά και εφημερίδες. Σπούδασε Πολιτικές Επιστήμες (1937-1939).
Το 1940, αποφοίτησε από τη σχολή Ιππικού του Σωμύρ και υπηρέτησε στο ιππικό. Όταν αποστρατεύτηκε μετά την ήττα της Γαλλίας, εντάχθηκε στην Αντίσταση. Αυτή την εποχή έγραψε το πρώτο του θεατρικό έργο, Megarée,1942. Το 1942 διέσχισε παράνομα την Ισπανία και την Πορτογαλία και έφθασε στο Λονδίνο, όπου εντάχθηκε ως εθελοντής στις Ελεύθερες Γαλλικές Δυνάμεις. Συμμετείχε στο ραδιοφωνικό πρόγραμμα «Τιμή και Πατρίδα» του BBC και έγραψε με τον θείο του Ζοζέφ Κεσέλ τα λόγια του Τραγουδιού των Παρτιζάνων, που μελοποίησε η Άννα Μαρλύ. (1943). Ήταν διευθυντής του έργου του Γραφείου Εσωτερικών και Επίτροπος Πληροφόρησης, καθώς και πολεμικός ανταποκριτής για το γαλλικό και συμμαχικό στρατό μέχρι το τέλος των εχθροπραξιών.
Μετά τον πόλεμο, ο Μωρίς Ντρυόν ξεκίνησε μια επιτυχημένη λογοτεχνική σταδιοδρομία με την τριλογία Οι μεγάλες οικογένειες (βραβείο Γκονκούρ 1948) και αργότερα με τη σειρά Καταραμένοι Βασιλείς, ιστορικό μυθιστόρημα σε επτά τόμους που εκδόθηκαν μεταξύ 1955 και 1977 και που προσαρμόστηκε για την τηλεόραση με μεγάλη επιτυχία στο ευρύ κοινό. Έχει γράψει πολλά άλλα έργα, όπως Τιστού ο Πρασινοδάκτυλος,1957, μια ιστορία για παιδιά, αλλά και έργα πολιτικά και δοκίμια.
Πέθανε στις 14 Απριλίου 2009 στο Παρίσι.
Έργο
Ανάμεσα στα έργα του περιλαμβάνονται:
Εξωτερικοί σύνδεσμοι
Le chant des partisans
Παραπομπές
Κατηγορία:Γάλλοι συγγραφείς Κατηγορία:Γάλλοι ακαδημαϊκοί Κατηγορία:Αποδέκτες του Τάγματος της Φιλίας των Λαών
Σύνοδος ολομέλειας
μικρογραφία|Όλα τα μέλη του συνεδρίου αναμένεται να παρακολουθήσουν τις συνόδους ολομέλειας Η σύνοδος ολομέλειας είναι η συνεδρία ενός κοινοβουλίου, στην οποία όλοι οι βουλευτές όλων των κομμάτων πρέπει να παραστούν. Μια τέτοια συνεδρία μπορεί να περιλαμβάνει ένα ευρύ φάσμα περιεχομένου, από κεντρικές ομιλίες μέχρι πάνελ συζητήσεων, και δεν σχετίζεται απαραίτητα με συγκεκριμένο στυλ της παρουσίασης ή διαβουλευτική διαδικασία. Ωστόσο, ο όρος δεν έχει απαραιτήτως πολιτική-κοινοβουλευτική σημασία, όπου σε αυτή τη περίπτωση, στη σύνοδο ολομέλειας αναφερόμαστε ότι όλα τα μέλη των συμβαλλόμενων μερών πρέπει να παραστούν στη συνάντηση.
Το Συνέδριο της Βιέννης είναι μία περίπτωση συνεδρίου στο οποίο δεν προβλεπόταν η σύγκληση της  ολομέλειας.
Δείτε επίσης
Κατηγορία:Συναντήσεις
Ιερό Κιτάνο Τενμάνγκου
Το Κιτάνο Τενμάνγκου (北野天満宮) (Λατινισμός Χέπμπορν:Kitano Tenmangū)  είναι Σιντοϊστικό ιερό στην Καμιγκιό-κου, στο Κιότο της Ιαπωνίας.
Ιστορία
Το ιερό χτίστηκε για πρώτη φορά το 947, για να κατευνάσει το θυμωμένο πνεύμα του γραφειοκράτη, λόγιου και ποιητή Σουγκαβάρα νο Μιτσιζάνε, ο οποίος είχε εξοριστεί ως αποτέλεσμα των πολιτικών ελιγμών των εχθρών του στη φυλή Φουτζιβάρα. Υπάρχουν 12.000 ιερά περίπου στην Ιαπωνία, που είναι αφιερωμένα στον Σουγκαβάρα νο Μιτσιζάνε, αλλά το Κιτάνο Τενμάνγκου είναι το αρχικό και το κεντρικό ιερό, το οποίο έχει χαρακτηριστεί ως Εθνικός Θησαυρός.
Το ιερό έγινε αντικείμενο αυτοκρατορικής προστασίας κατά την πρώιμη περίοδο Χεϊάν. Το 965, ο αυτοκράτορας Μουρακάμι διέταξε να σταλούν αυτοκρατορικοί αγγελιοφόροι, για να αναφέρουν σημαντικά γεγονότα στον φύλακα Κάμι της Ιαπωνίας. Αυτοί οι αγγελιοφόροι αρχικά παρουσίασαν δώρα, που ονομάζονταν χεϊκάκου (heikaku) σε 16 ιερά· και το 991, ο αυτοκράτορας Ιτσίτζο πρόσθεσε τρία ακόμη ιερά στον κατάλογο του Μουρακάμι— συμπεριλαμβανομένου του Κιτάνο.
Από το 1871 έως το 1946, το Κιτάνο Τενμάνγκου χαρακτηρίστηκε επίσημα ως ένα από τα Κανπέι-τσούσα, που σημαίνει ότι βρισκόταν στη δεύτερη τάξη ιερών υποστηριζόμενων από την κυβέρνηση.
Τέντζιν
Το ιερό ήταν αφιερωμένο στον Μιτσιζάνε. Και το 986, ο λόγιος-γραφειοκράτης θεοποιήθηκε και του απονεμήθηκε ο τίτλος του " Τέντζιν ". αριστερά|μικρογραφία| Μία μάικο, που σερβίρει τσάι στη γιορτή των ανθισμένων δαμάσκηνων. Οι χώροι είναι γεμάτοι με το αγαπημένο δέντρο του Μιτσιζάνε, το ερυθρόλευκο ούμε ή άνθος δαμάσκηνου, και όταν ανθίζουν οι δαμασκηνιές, το ιερό είναι συχνά πολύ γεμάτο. Το Φεστιβάλ Ανθισμένων Δαμασκηνιών (梅花祭, μπαϊκασάι, baikasai) πραγματοποιείται στις 25 Φεβρουαρίου, συμπίπτοντας με τη μηνιαία υπαίθρια αγορά. Μια υπαίθρια τελετή τσαγιού (野点, νοντάτε, nodate) διοργανώνεται από την γκέικο και την μαθητευόμενη μάικο από την κοντινή συνοικία Καμισιτσίκεν, όπου το τσάι και το βαγκάσι σερβίρονται σε 3.000 επισκέπτες από γκέισα και μάικο. Η γιορτή των δαμάσκηνων πραγματοποιείται την ίδια μέρα κάθε χρόνο εδώ και περίπου 900 χρόνια, για να σηματοδοτήσει τον θάνατο του Μιτσιζάνε. Η υπαίθρια τελετή τσαγιού χρονολογείται από το 1952. Εκείνη τη χρονιά, πραγματοποιήθηκε ένα μεγάλο φεστιβάλ για τον εορτασμό της 1.050ης επετείου από τον θάνατο του Μιτσιζάνε, βασισμένο στην ιστορική τελετή τσαγιού Κιτάνο Οτσακάι, που διοργανώθηκε στο ιερό από τον Τογιοτόμι Χιντεγιόσι. μικρογραφία| Η παροιμιώδης υπαίθρια αγορά στο Τενμάνγκου Το Κιτάνο Τενμάνγκου είναι δημοφιλής στους μαθητές, που προσεύχονται για επιτυχία στις εξετάσεις, επειδή η θεότητα ήταν στη ζωή του άνθρωπος της λογοτεχνίας και της γνώσης. Το ιερό είναι γεμάτο από νέους ανθρώπους ιδιαίτερα κατά τη διάρκεια των σχολικών εξετάσεων και των περιόδων, που γίνονται σχολικές εκδρομές. Στις 25 κάθε μήνα, το ιερό φιλοξενεί μία υπαίθρια αγορά. Εκατοντάδες μικροπωλητές πωλούν εργαλεία, παιχνίδια, φυτά και φαγητά του δρόμου όπως τακογιάκι και γιακισόμπα. Μαζί με το παρόμοιο φεστιβάλ στο Τό-τζι, έναν ναό στην ίδια πόλη, ενέπνευσαν την παροιμία του Κιότο, «Ο καλός καιρός στην αγορά Τό-τζι σημαίνει βροχερός καιρός στην αγορά Τέντζιν», θυμίζοντας τον άστατο καιρό του Κιότο.